**UNGĀRIJAS VALDĪBA**

Publicēts: Ungārijas Oficiālajā vēstnesī

**VALDĪBAS DEKRĒTS**

**----------------------------------------**

**ar ko groza**

**valdības 2009. gada 29. septembra Dekrētu Nr. 210/2009 par nosacījumiem komercdarbības veikšanai saistībā ar bērnu un nepilngadīgo veselības aizsardzību**

Pamatojoties uz pilnvarām, kas piešķirtas ar 1997. gada Likuma Nr. CLV par patērētāju aizsardzību 55. panta 5. punktu,

 attiecībā uz 2. pantu, saskaņā ar pilnvarām, kas piešķirtas ar 12. panta 1. punkta a) apakšpunktu 2005. gada Likumā Nr. CLXIV par tirdzniecību,

un pildot Pamatlikuma 15. panta 1. punktā noteiktos pienākumus, valdība izdod šādu dekrētu.

**1. pants**

Valdības 2009. gada 29. septembra Dekrētā Nr. 210/2009 par nosacījumiem komercdarbības veikšanai (turpmāk “valdības 2009. gada 29. septembra Dekrēts Nr. 210/2009”) iekļauj šādu 20./C pantu:

“20/C pants. Saskaņā ar 1997. gada Likuma Nr. CLV par patērētāju aizsardzību 16.A panta 1.a punktu (turpmāk “Patērētāju aizsardzības likums”), enerģijas dzērienus, kuri klasificēti pozīcijā 2009 vai 2202 kā bezalkoholiskie dzērieni, nedrīkst pārdot vai piegādāt personām, kas jaunākas par astoņpadsmit gadiem, ja tie:

*a)* satur vismaz 15 mg/100 ml jebkura savienojuma, kas pieder pie metilksantīna grupas (turpmāk “metilksantīns”), vai

*b)* satur metilksantīnu un jebkuru no šādām vielām:

*ba)* žeņšeņs;

*bb)* L-arginīns;

*bc)* inozitols;

*bd)* glikuronolaktons;

*be)* taurīns.”

**2. pants**

Valdības 2009. gada 29. septembra Dekrētā Nr. 210/2009, 26. panta 1. punkta *a)* apakšpunktu aizstāj ar šādu:

*(Patērētāju aizsardzības iestāde rīkojas:)*

“*a)* kā noteikts Patērētāju aizsardzības likuma noteikumos, ja ir pārkāpti 18. panta 1. punkta a)–f) apakšpunkta un h)–i) apakšpunkta, 18. panta 2. un 3. punkta, 19.–20./C panta un 23. panta noteikumi, un”.

**3. pants**

Valdības 2009. gada 29. septembra Dekrēta Nr. 210/2009 32. pantu aizstāj ar šādu:

“32. pants. Par 13. panta 1. punkta, 19. panta un 20. panta 3. punkta projektiem, kā arī par 20./B un 20./C panta projektiem ir paziņoti iepriekš, kā noteikts 5.–7. pantā Eiropas Parlamenta un Padomes 2015. gada 9. septembra Direktīvā (ES) 2015/1535, ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā.”

**4. pants**

Valdības 2009. gada 29. septembra Dekrētā Nr. 210/2009 iekļauj šādu 34. pantu:

“34. pants. Par 20./C panta projektu ir iepriekš paziņots saskaņā ar 39. panta 5. punktu Eiropas Parlamenta un Padomes 2006. gada 12. decembra Direktīvā 2006/123/EK par pakalpojumiem iekšējā tirgū.”

**5. pants**

Šis dekrēts stājas spēkā 13. dienā pēc tā publicēšanas.

**6. pants**

Šā dekrēta mērķis ir nodrošināt atbilstību Eiropas Parlamenta un Padomes 2006. gada 12. decembra Direktīvai 2006/123/EK par pakalpojumiem iekšējā tirgū.

**7. pants**

Par šā dekrēta projektu ir iepriekš paziņots, kā noteikts 39. panta 5. punktā Eiropas Parlamenta un Padomes 2006. gada 12. decembra Direktīvā 2006/123/EK par pakalpojumiem iekšējā tirgū.

**8. pants**

Par šā dekrēta projektu ir iepriekš paziņots, kā noteikts 5.–7. pantā Eiropas Parlamenta un Padomes 2015. gada 9. septembra Direktīvā (ES) 2015/1535, ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā.